คือมีก้อนอยู่ที่หัวนมค่ะหนูอายุประมาณ13-14ปีค่ะเป็นก้อนไม่ใหญ่ค่ะแต่เจ็บมากค่ะอยากทราบว่าเป็นอะไรค่ะ
สวัสดีค่ะ ก้อนที่อยู่ที่หัวนม และมีอาการเจ็บ อาจเป็น- ก้อนฝี ซึ่งเกิดจากการอักเสบติดเชื้อ จนทำให้เกิดอาการบวมเป็นก้อนนูนแดง ปวด และมีหนองอยู่ภายใน เมื่อมีรูเปิดออก ก็จะเห็นหนองไหลออกมา- ก้อนซีสต์ไขมันใต้ผิวหนัง โดยปกติ ลักษณะของก้อนจะนิ่ม กดไม่เจ็บ แต่หากมีการอักเสบร่วมด้วย ก็จะทำให้มีอาการเจ็บและปวดได้- เนื้องอกชนิดต่างๆ บริเวณหัวนม เช่น nipple adenoma, papilloma เป็นต้น แต่โดยปกติจะไม่ทำให้เจ็บ และไม่ค่อยพบในคนอายุน้อยหากยังคงมีก้อนที่หัวนมและมีอาการเจ็บมาก แนะนำควรไปพบแพทย์เพื่อตรวจและรักษาค่ะ ในเบื้องต้น ก็ไม่ควรไปบีบ กดก้อน และสวมใส่ชุดชั้นในที่ไม่รัดแน่นจนเกินไปค่ะ